Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 430

3. A munkaterület rövid, jellemző leírása A felsőfokú képzettséggel rendelkező idegenforgalmi szakmenedzser kis és közepes idegenforgalmi vállalkozásoknál vezetői, nagyvállalkozásoknál középvezetői és a felsővezető mellett idegenforgalmi szakreferensi és közigazgatási intézményekben előadói tevékenységet folytat. Az idegenforgalmi egységben, utazásszervező és utazásközvetítő vállalkozásokban, utazási irodákban, idegenforgalmi szálláshelyeken, idegenforgalmi hivatalokban, szabadidő központokban, ügynökségekben és egyéb idegenforgalmi szolgáltató vállalkozásokban (pl. teniszklub, Kongresszusi Központ stb.), valamint a turizmus koordinálásával is foglalkozó egyéb szervezetekben (pl. helyi és megyei önkormányzatok, kamarák, helyi és regionális információs hálózat) végez önálló, felelős, szakmai, szervező, gazdálkodó és lebonyolító tevékenységet. Munkája során: — önálló elemző értékelési, szervezési, ellenőrzési, — a helyi, regionális, nemzeti turisztikai célokkal és a nemzeti idegenforgalommal összhangban levő tervezési és irányítási, vezetési, 1998/39. szám — marketing és értékesítési, — humánmenedzseri, — kül- és belföldi partnerekkel turisztikai szolgáltatási, kapcsolattartási feladatot teljesít a menedzsment részeként felsőfokú szakképesítést feltételező önálló vezetői, középvezetői, ügyintézői, egységvezetői és a felső vezetést segítő szakreferensi szinten. Az idegenforgalmi tevékenységet folytató vagy ehhez kapcsolódó vállalkozások, szervezetek keretében, ezek szakmai profiljától függően közreműködik a felső vezetés üzleti, pénzügyi, munkaszervezési, marketing döntéseit előkészítő elemzések, tervek kidolgozásában, ezek végrehajtásában. A felső vezető munkáját segítve önállóan készít elő, old meg, irányít és ellenőriz komplex feladatokat. A többségében felsőfokú szakképzettséget igénylő tevékenységek: — utazásszervező és -közvetítő irodák, utazási irodák és más idegenforgalmi tevékenységet folytató egység vezetése, — be- és kiutazások önálló szervezése, ezzel összefüggő üzleti és partnerkapcsolatok menedzselése, — rendezvények, konferenciák önálló szervezése, — a vállalkozás, a hivatal, a szervezet felső vezetője mellett idegenforgalmi szakreferensi tevékenység, — üdülőegység, panzió, motel stb. vezetése, — kis- és közepes nagyságú települési önkormányzatok idegenforgalmi tevékenységének vezetése, — PR munka önálló tervezése, szervezése, bonyolítása, — idegenforgalmi kínálatok koordinálása helyi és regionális szinten, — az idegenforgalommal kapcsolatban lévő intézmények tevékenységének koordinálása. A felsőfokú szakképesítés részeként speciális szakirányt szerzettek további tevékenységi körei:

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes